**ԿԱՐԳԱԴՐԱԳԻՐ**

|  |  |  |
| --- | --- | --- |
| «15» փետրվարի 2024 թ. |  | № 20945-24/06/02-Ա |

**ԱՐՏԱԴՐԱԿԱՆ ՎՏԱՆԳԱՎՈՐ ՕԲՅԵԿՏԻ**

**ՇԱՀԱԳՈՐԾՄԱՆ ԱՐԳԵԼՄԱՆ ՎԵՐԱԲԵՐՅԱԼ**

Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավար Գարեգին Խաչատրյանս քննության առնելով Հայաստանի Հանրապետության ներքին գործերի նախարարության գլխավոր քարտուղարի 2024 թվականի փետրվարի 15-ի թիվ 49/4/20945-24 գրությունը և վերջինիս առնչվող նյութերը.

**ՊԱՐԶԵՑԻ**

«ՆՈՐ ՆՈՐՔ-1/7» համատիրության (ՀՎՀՀ՝ 00839817, այսուհետ՝ Կազմակերպություն) կողմից շահագործվում է հետևյալ արտադրական վտանգավոր օբյեկտը (այսուհետ՝ ԱՎՕ).

|  |  |  |
| --- | --- | --- |
| ԱՎՕ գտնվելու վայր | ԱՎՕ անվանում | ԱՎՕ համար |
| ք. Երևան, Նորքի 1-ին զանգված, Նանսենի 20շ., 1-ին մուտք | «Վերելակ մարդատար»  | 6/1-0267/1 |

Հայաստանի Հանրապետության ներքին գործերի նախարարության գլխավոր քարտուղարի 2024 թվականի փետրվարի 15-ի թիվ 49/4/20945-24 գրությամբ Տեսչական մարմինը տեղեկացվել է, որ 2024 թվականի փետրվարի 14-ին «Տեխնիկական անվտանգության ազգային կենտրոն» պետական ոչ առևտրային կազմակերպության կողմից իրականացված վերոնշյալ ԱՎՕ-ի տեխնիկական անվտանգության փորձաքննության արդյունքում տրվել է թիվ 339.13 բացասական եզրակացությունը։

«Տեխնիկական անվտանգության ապահովման պետական կարգավորման մասին» օրենքի (այսուհետ նաև՝ Օրենք) 6-րդ հոդվածի 1-ին մասի 3-րդ կետի համաձայն՝ *սույն օրենքի իմաստով արտադրական վտանգավոր օբյեկտ են համարվում՝*

*վերելակներ, եթե դրանք տեղադրված են հանրային նշանակության կառույցներում, այդ թվում՝ արտադրական շինություններում, բազմաբնակարանային շենքերում, ընդհանուր օգտագործման համար նախատեսված այլ վայրերում, բացառությամբ 250 կգ ու փոքր բեռնատարողությամբ վերելակների.։*

Օրենքի 19-րդ հոդվածի 1-ին մասի «ժբ» կետի համաձայն՝ *արտադրական վտանգավոր օբյեկտ շահագործող անձը պարտավոր է ապահովել տեխնիկական անվտանգության փորձաքննության իրականացումը*:

Օրենքի 11-րդ հոդվածի 2-րդ մասի համաձայն՝ *տեխնիկական անվտանգության փորձաքննությունն իրականացվում է արտադրական վտանգավոր օբյեկտ շահագործող անձի հետ կնքված պայմանագրի հիման վրա` պայմանագրով նախատեսված ժամկետներում` պահպանելով տեխնիկական անվտանգության ոլորտի օրենսդրությամբ սահմանված պայմանների կատարումը*:

Օրենքի 9-րդ հոդվածի 3-րդ մասի համաձայն՝ *արգելվում է առանց տեխնիկական անվտանգության դրական փորձագիտական եզրակացության սկսել արտադրական վտանգավոր օբյեկտի գործարկումը (վերագործարկումը):*

Օրենքի 15-րդ հոդվածի 1-ին մասի «ա» կետի իմաստով կարգադրագիրը Տեսչական մարմնի կողմից օրենքով սահմանված կարգով և լիազորությունների սահմաններում ընդունված իրավական ակտ է, որն ուղղված է` արտադրական վտանգավոր օբյեկտի շահագործման արգելմանը, եթե արտադրական վտանգավոր օբյեկտը սահմանված կարգով չի անցել տեխնիկական անվտանգության փորձաքննություն։

 Վարույթի նյութերով հիմնավորվում է, որ Կազմակերպության կողմից վերոնշյալ ԱՎՕ-ն շահագործվում է առանց տեխնիկական անվտանգության փորձաքննության դրական եզրակացության։

 Ելնելով վերոգրյալից և ղեկավարվելով «Վարչարարության հիմունքների և վարչական վարույթի մասին» օրենքի 58-րդ հոդվածի 1-ին մասով, 78-րդ, 83-րդ հոդվածներով, և «Տեխնիկական անվտանգության ապահովման պետական կարգավորման մասին» օրենքի 15-րդ հոդվածով՝

**ԿԱՐԳԱԴՐՈՒՄ ԵՄ**

1. Արգելել «ՆՈՐ ՆՈՐՔ-1/7» համատիրությանը շահագործել հետևյալ արտադրական վտանգավոր օբյեկտը՝

|  |  |  |
| --- | --- | --- |
| ԱՎՕ գտնվելու վայր | ԱՎՕ անվանում | ԱՎՕ համար |
| ք. Երևան, Նորքի 1-ին զանգված, Նանսենի 20շ., 1-ին մուտք | «Վերելակ մարդատար»  | 6/1-0267/1 |

1. Արգելել «ՆՈՐ ՆՈՐՔ-1/7» համատիրության աշխատողներին և այլ անձանց՝ իրականացնել սույն կարգադրագրի 1-ին կետում նշված արտադրական վտանգավոր օբյեկտի շահագործմանն ուղղված որևէ գործողություն։
2. Սահմանել, որ կարգադրագրի պահանջների կատարման մասին Տեսչական մարմնին անհրաժեշտ է տեղյակ պահել՝ յուրաքանչյուր արտադրական վտանգավոր օբյեկտների վերաբերյալ տեխնիկական անվտանգության փորձաքննության եզրակացությունների ստացման օրվանից հետո երեք աշխատանքային օրվա ընթացքում։
3. Սույն կարգադրագիրն ուժի մեջ է մտնում սույն կարգադրագրի 1-ին կետում նշված անձին հանձնելուն (հանձնված համարվելուն) հաջորդող օրվանից և գործում է մինչև սույն կարգադրագրի 1-ին կետում նշված արտադրական վտանգավոր օբյեկտների վերաբերյալ տեխնիկական անվտանգության փորձաքննության եզրակացությունների ստացման պահը։
4. Սույն կարգադրագիրը կարող է բողոքարկվել դրա ուժի մեջ մտնելու օրվանից 2 ամսվա ընթացքում՝ վերադասության կամ դատական կարգով։
5. «Տեխնիկական անվտանգության ապահովման պետական կարգավորման մասին» օրենքի 15-րդ հոդվածի 8-րդ մասի և «Վարչարարության հիմունքների և վարչական վարույթի մասին» օրենքի 74-րդ հոդվածի 1-ին մասի բ կետի համաձայն՝ կարգադրագրի բողոքարկումը չի կասեցնում դրա կատարումը։

|  |  |
| --- | --- |
| **ՏԵՍՉԱԿԱՆ ՄԱՐՄՆԻ ՂԵԿԱՎԱՐ** |  |
|  |  | **ԳԱՐԵԳԻՆ ԽԱՉԱՏՐՅԱՆ** |

Երևան